Source: https://www.factual.ro/declaratii/liviu-dragnea-procedura-de-pensionare-a-magistratilor-au-fost-introduse-la-solicitarea-csm/
Timestamp: 2019-11-15 18:29:07+00:00

Document:
Liviu Dragnea: „modificarea procedurii de pensionare a magistraților a fost introdusă în lege la solicitarea CSM” - Factual • Adevărul din politică
„Tocmai că una dintre recomandările Comisiei de la Veneția se referă la modificarea procedurii de pensionare a magistraților, care a fost introdusă în lege la solicitarea CSM cu care noi am fost de acord și acum suntem în situația în care s-a prorogat prin ordonanță și să vedem cum facem, dacă să ținem cont mai mult de recomandările CSM sau ale Comisiei de la Venetia.”
Sursa afirmației: Stiripesurse.ro
Ieșind de la consultări, Liviu Dragnea, președintele PSD a declarat că vor fi luate în calcul recomandările Comisiei de la Veneția, însă că nu toate pot fi puse în aplicare. Acesta a declarat:
Prevederile despre care face vorbire Liviu Dragnea se regăsesc la articolul 82 (3) din Legea 303/2004 privind statutul judecătorilor și procurorilor, așa cum au fost ele modificate în Parlament, prevederi a căror implementare a fost prorogată până la 1 ianuarie 2019, prin OUG 92/2018:
Pentru a merge pe firul acestui amendament, este important de precizat faptul că proiectul de act normativ a trecut printr-un proces complicat de legiferare, care nu a luat mereu în calcul opiniile instituțiilor sau organizațiilor consultate.
În ceea ce privește amendamentele transmise de CSM cu privire la această lege și preluate în lege, acestea se regăsesc într-un Raport al Comisiei speciale parlamentare conduse de Florin Iordache, iar propunerea cu privire la articolul 82 (3) arată astfel:
Trebuie însă precizat faptul că, în Raportul său, Comisia de la Veneția atrage atenția asupra problemelor puse de această prevedere legislativă și nu critică sursa propunerii (de altfel, Comisia nu se pronunță cu privire la oportunitatea prevederilor legislative în funcție de cine anume le-a promovat).
Afirmația lui Liviu Dragnea este adevărată – propunerea privind modificarea procedurii de pensionare anticipată din Legea 303/2004 privind statutul judecătorilor și procurorilor a venit ca urmare a unui amendament transmis de CSM și preluat de PSD.

References: CSM 
 CSM 
 articolul 82
 CSM 
 articolul 82
 CSM